ኢራን አዲስ ፕሬዚዳንታዊ ምርጫ እያካሄዱ ናቸው
ኢራን ፕሬዚዳንታዊ ምርጫ በ63ሺህ የምርጫ ጣቢያዎች የአገሪቱ ጊዚያዊ ምርጫ ሚኒስትር አስታወቁ  ፡፡የሀገሪቱ ጊዚያዊ ምርጫ ሚኒስትር በመላ ሀገሪቱ የተመዘገቡ ከ56 ሚሊየን ዜጎች የሚፈልጉትን እየመረጡ መሆናቸውን አስታውቀዋል  ፡፡ኢራን የምታካሂደው ይህ ምርጫ ጎረቤቶቿ ሰላም እና መረጋጋት ባጡበት ወቅት የሚካሄድ  ነው ፡፡      ሶሪያና ኢራቅ አሁን በአይ ኤስ ምክንያት  በቀጠናው የሚያደርሰው የሽብር ድርጊት አሁንም ሰላማቸውን  እያጡ ይገኛሉ ፡፡ምዕራባዊያን ሀገራት ከመቼውም ጊዜ በላይ በመካከለኛው ምስራቅ ሀገራት ጉዳይ ላይ  ትኩረታቸው የተሳበበት ወቅት ነው፡፡የኢራን  የኔውክለር ማበልፀግ ተግባር ለሰላማዊ እንደሆነ ገልፃ ስምምነት ላይ ብትደርስም አሁንም ምዕራባዊያኑ ኢራንን በአይነ ቁራኛ ይከታተላሉ፡፡ኢራን በየመን ጉዳይ ከሳዑዳ አረቢያ ጋር ያላት ግንኙነትም ቢሆን የሻከረበት ወቅት ነው፡፡ኢራን  አዲስ ፕሬዝዳንቷን በመቀጪው አርብ  ለመምረጥ  የተለያዩ  ዝግጅቶችን  እያካሄደች  ትገኛለች   ፡፡ኢራን በኔውክለር ማበልፀግ ተግባር ተሳተፋለች በሚል ተጥሎባት የነበረው ማዕቀብ ከተነሳላት እኤአ ከ2015 ወዲህ የምታከናውነው የመጀመሪያ ምርጫ መሆኑ ልዩ ያደርገዋል፡፡አሁን ሀገሪቱን እየመሩ ባሉት ሀሰን ሩሃኒ አማካኝነት ኢራን ለዓመታት ከዘለቀው ማዕቀብ እፎይ ማለት ችላለች፡፡በ2013 ፕሬዝዳንት ሩሃኒ በምርጫ ዘመቻ ወቅት አንግበዋቸው ከተነሱት ዋና ዋና ነጥቦች አንዱ ሀገሪቱ የምታካሂደው የኔውክለር መርሃ ግብር ለሰላማዊ ጥቅም እንደሚውል በማስረዳት ከሌሎች የዓለም ሀገራት ጋር መቃቃርን ለማስወገድ ነበር ይህንንም ፕሬዝዳንቱ ማሳካት ችለዋል፡፡በሌላ በኩል የሀገሪቱ የምጣኔ ሃብት እድገት እንዲታይበትና የዋጋ ግሽበት እንዲቀንስ የወሰዱት እርምጃም ቢሆን ውጤት የታየበት እንደሆነ ተንታኞች ይገልፃሉ፡፡ይሁን እንጅ  እሳቸው አሁንም ድረስ ያላሳኳቸው ተግባራት ቁጥር ብዛት ያህ ያህል እንደሆነም ይገለጻል ፡፡አሁን በሀገሪቱ የስራ አጥ ዜጎች ቁጥር ከፍተኛ ነው  በሀገሪቱ ምጣኔ ሃብት ላይ ሩሃኒ ያመጡት አንድም ተጨባጭ ለውጥ እንደሌለ ተቃዋሚዎቻቸው በሰሞኑ የምርጡኝ ቅስቀሳ ዘመቻቸው ወቅት ተችታቸውን አቅርበዋል፡፡የሩሃኒ ዋና ተፎካካሪው ከሆኑት ኢብራሂም ራይሲ ትልቅ ሙግት ገጥሟቸዋል፡፡   እነዚህ ሰዎች  ቀጣይ የኢራን ፕሬዝዳንት ለመሆን ትልቅ ተስፋን ሰንቀዋል፡፡ራይሲ አሁን እንደሚሉት እኔ የድሆችና የሀገሪቱን የምጣኔ ሀብት ዕድገት ወደ ላቀ ደረጃ ለማድረስ ብቸኛው አማራጭ ነኝ፡፡ለስራና ለሰዎች ክብር መቆም ፕሬዝዳንት ሆነው በቀጣይ ከተመረጡ ራይሲ የሚያከናውኗቸው ተግባራት እንደሆኑም ተናግረዋል፡፡አሁን በኢራን ፕሬዝዳንታዊ ምርጫ ስድስት እጩዎች ለምርጫ ተፋጠዋል፡፡ኢራንን እየመሩ ያሉት ሀሰን ሩሃኒ፣ ሙሀመድ ባቀር፣ ኢብራሂም ራይሲ፣ኢሻቅ ጃንጊሪ፣ሙስጠፋ ሚርሳሊምና ሙስጠፋ ሀሺ ታባ ናቸው፡፡የኢራን ምርጫ ሰላማዊና የተሳካ ሆኖ እንዲጠናቀቅ የሚፈልጉ ኢራናዊን ቁጥር ከፍተኛ ነው፡፡የዘንድሮውን የኢራን ፕሬዝዳንታዊ ምርጫ እንዲሳካ ለምርጫው አስፈላጊ ሆኑ ግብዓቶች ሁሉ መጠናቀቃቸውንም የሀገሪቱ የምርጫ ሂደት ጊዚያዎ ሚኒስትር የምርጫ ኮሚሽን አሊ ፑራሊ አስታውቀዋል፡፡የምርጫ ውጤቱም ቢሆን የድምፅ ቆጠራው እንደተጠናቀቀ ይፋ እንደሚሆን ኮሚሽኑ ገልጧል፡፡አርብ የሚደረገው የኢራን ፕሬዝዳንታዊ ምርጫ አዲስ ፕሬዝዳንት ያመጣ ይሆን ወይስ ሃሰን ሩሃኒ እንደሚቀጥሉ ምርጫው ። (ምንጭ : ቢቢሲ ፣ አልጀዚራና ፕሬስቲቪ) 